OpenLLM-France/wikimedia huggingface dataset:
# Adriaen Block

Adriaen Block (Amsterdam, 1567 $^{(Gregorià)}$ - Amsterdam, 27 d'abril de 1627) va ser un explorador neerlandès.
El 1611 va ser empleat per comerciants d'Amsterdam per fer comerç a la zona que va ser descobert per Henry Hudson. Estaven interessats a la pell dels animals nord-americans, comprar a bon preu als indians i vendre molt car a Europa era el model de negoci. Sobretot la pell de castors era molt convidat per mercat. Va ser el primer europeu que va dibuixar Long Island i Manhattan com a dues illes separades. Aquest mapa s'ha conservat. També va utilitzar el terme Nous Països Baixos per primera vegada a un mapa.
Block Island, una illa davant de la costa de l'estat Rhode Island, va ser anomenat en honor d'Adriaen Block. Va visitar l'illa el 1614. Va explorar Connecticut abans que els colonitzadors anglesos hi van arribar. Va continuar a navegar fins a la seva mort l'any 1627.
Està enterrat a l'Oude Kerk d'Amsterdam.

## Referències

* ↑ «Adriaen Block (ca. 1567-1627)» (en neerlandès). Historiek, 07-10-2019. [Consulta: 13 gener 2024].
* 1 2 3 «Adriaen Block» (en neerlandès). Nationaal Archief. [Consulta: 13 gener 2024].
* ↑ «Koopman-zeevaarder Adriaen Block» (en neerlandès). Het Parool - Oneindig Noord-Holland, 02-11-2011. [Consulta: 13 gener 2024].
* ↑ «Connecticut». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Rittner, Don. Adriaen Block and the Onrust: Setting the Stage for Dutch Colonization of North America (en anglès). Don Rittner, 2016, p. 46. ISBN 978-0-9624263-1-5.
# Milan (Kansas)

Milan és una població dels Estats Units a l'estat de Kansas. Segons el cens del 2000 tenia 137 habitants.

## Demografia

Segons el cens del 2000, Milan tenia 137 habitants, 51 habitatges, i 36 famílies. La densitat de població era de 406,9 habitants/km².
Dels 51 habitatges en un 29,4% hi vivien nens de menys de 18 anys, en un 58,8% hi vivien parelles casades, en un 13,7% dones solteres, i en un 27,5% no eren unitats familiars. En el 21,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,7% tenia menys de 18 anys, un 8% entre 18 i 24, un 23,4% entre 25 i 44, un 27% de 45 a 60 i un 10,9% 65 anys o més.
L'edat mediana era de 36 anys. Per cada 100 dones de 18 o més anys hi havia 97,9 homes.
La renda mediana per habitatge era de 33.750 $ i la renda mediana per família de 39.583 $. Els homes tenien una renda mediana de 35.833 $ mentre que les dones 16.964 $. La renda per capita de la població era de 13.236 $. Entorn de l'11,4% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Milan». American Fact Finder. Oficina del Cens dels Estats Units, 12-01-2010.
# Qeqertarsuaq

Qeqertarsuaq és una municipalitat de Groenlàndia Occidental. Ocupa l'illa homònima i els illots adjacents, i la capital municipal també s'anomena com l'illa; el nom vol dir illa gran en Kalaallisut (groenlandès). La ciutat va ser fundada el 1773 amb el nom danès de Godhavn, i el 2005 tenia 978 habitants (1.032 en el conjunt de la municipalitat).
# Adya van Rees-Dutilh

Adrienne (Adya) van Rees-Dutilh (Rotterdam, Països Baixos, 7 de juny de 1876 - Utrecht, 11 d'octubre de 1959) va ser una artista tèxtil, brodadora, pintora, litografista i artista gràfica holandesa. Va formar part de les avantguardes i, en concret, del moviment dadà a Zuric i va ser una de les signants inicials del primer manifest dadà de Berlín.

## Biografia

Rees-Dutilh, de soltera Dutilh, va estudiar dibuix amb Barbara Elisabeth van Houten a La Haia i va continuar amb Ernest Blanc-Garin al seu taller de Brussel·les. Vivia amb la seva família a la zona de Montmartre, de París, juntament amb un grup d'artistes i intel·lectuals conegut com Bateau-Lavoir. Així, va estar a prop d'artistes com Van Dongen, Freundlich, Cendrars i Chagall. Piet Mondrian va pintar un retrat de van Reesː Female Figure (1912). Al voltant d'aquesta època, Rees-Dutilh va començar a centrar-se en la creació de tapissos i brodats abstractes.
La seva recerca artística segueix una recerca espiritual, vinculada inicialment a la teosofia, i després a la religió católica, a la qual es va convertir el 1914; la religió va esdevenir un tema important en el seu art posterior.
Es va traslladar a Suïssa durant la Primera Guerra Mundial. El novembre de 1915 va participar en una exposició dadà col·lectiva a la Galerie Tanner de Zuric, en què va exposar els seus brodats. El 1918 va signar el manifest Dada de Berlín.
Rees-Dutilh es va traslladar a París i es va involucrar amb el grup d'art Cercle et Carré (Cercle i Quadrat). Va passar els anys de la Segona Guerra Mundial a Suïssa, on es va concentrar a brodar temes històrics i religiosos. Va tornar als Països Baixos el 1949, i hi visqué fins a la seva mort, el 1957.

## Vida personal

El 1909 es va casar amb el també artista Otto van Rees, amb qui va tenir tres fills. Durant la guerra Rees-Dutilh es va separar del seu marit, sense arribar a divorciar-se'n. Hi va tornar a viure des de 1949.

## Referències

* ↑ «Adya van Rees · Dada & Surrealism». International Dada Archive. University of Iowa. [Consulta: 6 novembre 2020].
* ↑ «Adya van Rees-Dutilh» (en neerlandès). RKD. [Consulta: 6 novembre 2020].
* 1 2 Benaiteau, Carole. «Adya Van Rees» (en anglès). Archives of Women Artists. Research & Exhibitions. [Consulta: 4 juliol 2024].
* ↑ «Adya van Rees - Dutilh» (en neerlandès). Stedelijk Museum Schiedam. Arxivat de l'original el 20 October 2021. [Consulta: 6 novembre 2020].
* 1 2 3 «Adya van Rees». AWARE Women artists / Femmes artistes. [Consulta: 6 novembre 2020].
* 1 2 «Adya van Rees - Dutilh» (en neerlandès). Otto van Rees. [Consulta: 6 novembre 2020].
* 1 2 3 «Dutilh, Adriana Catharina (1876-1959)» (en dutch). Digitaal Vrouwenlexicon van Nederland, 17-09-2019. [Consulta: 6 novembre 2020].
# Menlo (Kansas)

Menlo és una població dels Estats Units a l'estat de Kansas. Segons el cens del 2000 tenia 57 habitants.

## Demografia

Segons el cens del 2000, Menlo tenia 57 habitants, 22 habitatges, i 11 famílies. La densitat de població era de 183,4 habitants/km².
Dels 22 habitatges en un 40,9% hi vivien nens de menys de 18 anys, en un 54,5% hi vivien parelles casades, en un 0% dones solteres, i en un 45,5% no eren unitats familiars. En el 40,9% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,83.
Per edats la població es repartia de la següent manera: un 35,1% tenia menys de 18 anys, un 5,3% entre 18 i 24, un 28,1% entre 25 i 44, un 24,6% de 45 a 60 i un 7% 65 anys o més.
L'edat mediana era de 29 anys. Per cada 100 dones de 18 o més anys hi havia 105,6 homes.
La renda mediana per habitatge era de 16.250 $ i la renda mediana per família de 27.500 $. Els homes tenien una renda mediana de 26.071 $ mentre que les dones 21.250 $. La renda per capita de la població era de 9.475 $. Entorn del 25% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Menlo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Menlo». American Fact Finder. Oficina del Cens dels Estats Units, 12-01-2010.
# Colla de Sant Medir Els Patufets

L'Agrupació de Romeus de Sant Medir Els Patufets és una Colla de Sant Medir fundada l'any 1980 per un grup d'amics provinents de la Colla La Violeta (fundada l'any 1978 i actualment desapareguda). La Colla Els Patufets està adherida a la Federació de Colles de Sant Medir des de la seva fundació.
La primera participació en la Festa de Sant Medir no va ser possible fins un any després, el 1981, amb una participació de dues desenes de romeus. L'època de major participació fou l'any 2000-2001 quan comptà amb 53 socis romeus, arribant a uns 40 a l'any 2017. La característica principal dels seus romeus és el seu vestuari: calçat negre, pantalons negres, camisa blanca i armilla negre (on pengen les faves beneïdes en record a Sant Medir). L'any 2015 se celebraren els 35 anys de la fundació amb un acte de germanor amb totes les Colles germanes a la capella de La Salle Gràcia i la celebració de diversos dinars populars per fer més gran la Festa. Des de l'any 2001 la Colla de Sant Medir Els Patufets tenia la Seu Social a la Vila de Gràcia al local "Bar l'Amistat", al carrer Torrijos 13.

## Referències

* 1 2 Albertí, Jordi. Les Colles de Sant Medir. Barcelona: Lluïsos de Gràcia, Febrer de 2003, p. 41. ISBN 9788460769194.
# Aenne Willkomm

Aenne Willkomm (Shanghai, 17 de juny de 1902 - Hamburg, 20 de juny de 1979), més tard Aenne Kettelhut, va ser una dissenyadora de vestuari alemanya, nascuda a Xangai de pares europeus. Va treballar en pel·lícules mudes alemanyes als anys vint, inclús com a dissenyadora de vestuari a Metropolis (1927).

## Obra

Willkomm va treballar a la indústria de la moda abans de treballar amb el dissenyador Heinrich Umlauff a la pel·lícula èpica de dues parts Die Nibelungen (1924) de Fritz Lang. El seu treball en aquesta pel·lícula li va valdre per esdevenir cap del departament de vestuari de la productora UFA. Va continuar treballant amb Lang a Metropolis, per a la qual va dissenyar i supervisar « literalment milers» de vestits «futuristes» inspirats en l'estil Bauhaus, incloent el del personatge principal de la pel·lícula, Maria, interpretada per Brigitte Helm. Durant la filmació va tenir vàries topades i discussions amb l'exigent i dur Lang. Va treballar en algunes altres pel·lícules, com Mein Leopold (1924), Schwester Veronika (1926) i Der Katzensteg (1927, basada en la novel·la de Hermann Sudermann).

## Vida personal

Willkomm es va retirar del món del cinema i posteriorment, el 1931, es va casar amb el seu company de feina, el dissenyador de producció Erich Kettelhut. Va morir a Hamburg el 1979, als 77 anys.

## Referències

* ↑ Sigler, Lora Ann. Medieval Art and the Look of Silent Film: The Influence on Costume and Set Design (en anglès). McFarland, 2019-06-27, p. 80–81. ISBN 978-1-4766-7352-3.
* 1 2 3 McGilligan, Patrick. Fritz Lang: The Nature of the Beast (en anglès). U of Minnesota Press, 2013-09-01, p. 95–96. ISBN 978-1-4529-4064-9.
* ↑ Kreimeier, Klaus. The Ufa Story: A History of Germany's Greatest Film Company, 1918-1945 (en anglès). University of California Press, 1999, p. 154. ISBN 978-0-520-22069-0.
* ↑ Ganeva, Mila. Women in Weimar Fashion: Discourses and Displays in German Culture, 1918-1933 (en anglès). Camden House, 2008, p. 134–135, 149 note 71. ISBN 978-1-57113-205-5.
* ↑ Fischer, Lucy; Internet Archive. Designing women : cinema, art deco, and the female form. New York: Columbia University Press, 2003, p. 208–210. ISBN 978-0-231-12500-0.
* ↑ Kettelhut, Erich. Erich Kettelhut: der Schatten des Architekten (en alemany). Belleville, 2009. ISBN 978-3-936298-55-0.
# Ficus de l'Índia

El ficus de l'Índia o llorer d'Índies (Ficus retusa), amb el sinònim de Ficus microcarpa var. nitida és una espècie d'arbre de fulla persistent. És originari de Malàisia, Taiwan, i altres llocs del sud-est i est d'Àsia.
És un arbre menut, amb fulles ovals, de disposició alternada i de color verd fosc. L'escorça és de grisa a vermellenca. És considerat l'arbre més fàcil per a convertir-lo en un Bonsai. Tot i això també es planta a plena terra com a arbre ornamental.

## Referències

* ↑ "Ficus microcarpa L. f.", USDA GRIN Taxonomy
* ↑ Chaudhary, Lal; Sudhakar, Jana; Srivastava, Anoop; Bajpai, Omesh; Tiwari, Rinkey; V S Murthy, G «Synopsis of the Genus Ficus L. (Moraceae) in India». Taiwania, vol. 57, 2, 19-01-2012, pàg. 193–216. DOI: 10.6165/tai.2012.57(2).193.
* ↑ «The Gardens' bulletin, Singapore.» (en anglès). , vol. [ser.4]:v.17, 1947.
* ↑ «Ficus retusa | Flora Malesiana».
* ↑ «ITIS - Report: Ficus retusa».
* ↑ «Ficus retusa auct. GRIN-Global».
# Llagosta comuna

La llagosta comuna (Palinurus elephas) és una espècie de crustaci decàpode de la família Palinuridae, la llagosta més freqüent al Mar Mediterrani i molt apreciada en gastronomia.

## Altres noms

Altres noms són llagosta europea, llagosta mediterrània i llagosta vermella.

## Taxonomia

Descrita per Fabricius el 1787, va ser classificada com a Palinurus vulgaris per Latreille (1804), i com a Palinurus quadricornis per Grube (1861). Posteriorment es va comprovar que eren la mateixa espècie.

## Característiques

Els exemplars de Palinurus elephas poden arribar fins a 60 cm de llargada, però habitualment no passen dels 40 cm, i es troben a la part oriental de l'oceà Atlàntic, des del sud de Noruega al Marroc, i també al Mar Mediterrani, excepte en l'extrem oriental.

## Història natural

Viuen en costes rocoses per davall de la zona de marea. Són nocturnes i s'alimenten de cucs petits, crancs o animals morts, i durant el dia s'amaguen entre les roques o en coves. Presenten una fase larval especialitzada en la dispersió anomenada larva fil·losoma.

## Gastronomia

Molt apreciada gastronòmicament, es pesca en tot el Mar Mediterrani, i menys intensivament a les costes atlàntiques d'Espanya, Portugal, França i Anglaterra. El plat més conegut és la caldereta de llagosta i té un especial reconeixement la que es pot menjar en els ports menorquins de Fornells i Ciutadella, o en els mallorquins d'Alcúdia, Cala Rajada i Andratx.

## Referències

* ↑ «Els eucàrides decàpodes: crancs, gambes i afins | enciclopèdia.cat». [Consulta: 19 setembre 2021].
* 1 2 3 4 Lipke Holthuis. FAO species catalogue Vol. 13: Marine lobsters of the world.. Food and Agriculture Organization (FAO), 1991 [Consulta: 20 abril 2007]. Arxivat 2011-07-17 a Wayback Machine.
* 1 2 3 A. Jackson & C. Marshall. «European spiny lobster, Palinurus elephas: basic information». Marine Life Information Network: Biology and Sensitivity Key Information Sub-programme, 09-01-2007. Arxivat de l'original el 2009-06-14. [Consulta: 20 abril 2007].
* 1 2 Error: hi ha títol o url, però calen tots dos paràmetres.«».
* ↑ «Còpia arxivada», 31-05-2005. Arxivat de l'original el 2008-05-17. [Consulta: 20 abril 2007].
* ↑ "Llagosta", article de la Gran Enciclopèdia Catalana
# Mayfield (Kansas)

Mayfield és una població dels Estats Units a l'estat de Kansas. Segons el cens del 2000 tenia 113 habitants.

## Demografia

Segons el cens del 2000, Mayfield tenia 113 habitants, 48 habitatges, i 39 famílies. La densitat de població era de 436,3 habitants/km².
Dels 48 habitatges en un 25% hi vivien nens de menys de 18 anys, en un 70,8% hi vivien parelles casades, en un 8,3% dones solteres, i en un 18,8% no eren unitats familiars. En el 16,7% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,64.
Per edats la població es repartia de la següent manera: un 20,4% tenia menys de 18 anys, un 3,5% entre 18 i 24, un 28,3% entre 25 i 44, un 26,5% de 45 a 60 i un 21,2% 65 anys o més.
L'edat mediana era de 44 anys. Per cada 100 dones de 18 o més anys hi havia 87,5 homes.
La renda mediana per habitatge era de 40.417 $ i la renda mediana per família de 45.625 $. Els homes tenien una renda mediana de 41.250 $ mentre que les dones 24.500 $. La renda per capita de la població era de 18.399 $. Entorn del 7,3% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mayfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mayfield». American Fact Finder. Oficina del Cens dels Estats Units, 12-01-2010.
# Esfinx de les lletereses

L'esfinx de les lletereses (Hyles euphorbiae) és una espècie de lepidòpter ditrisi de la família dels esfíngids (Sphingidae) que es troba als Països Catalans. És molt similar a Hyles tithymali, però té una distribució més septentrional, essent força comú.

## Nom comú

Hyles euphorbiae rep diversos noms comuns en català: esfinx de les lletereses, pedraferit de les lletereses, borinot polit, borinot verd.

## Distribució

Hyles euphorbiae té una àmplia distribució geogràfica, trobant-se des de Portugal fins a la Xina. Aquesta espècie es troba a la part continental dels Països Catalans, tot i que sovint a les zones costaneres coincideix amb Hyles tithymali, sobretot al sud del País Valencià.
A Menorca ha estat descrita la subespècie H. e. balearica.

## Descripció

Té un cos fort i pelut, amb tons suaus ocres i marrons. L'envergadura és de 70-85 mm. Vola ràpid i té una espiritrompa molt llarga, com la majoria dels esfíngids. .
Les seves ales anteriors tenen una estria nebulosa en ziga-zaga de color ocre clar sobre un fons més fosc. Les ales posteriors tenen una banda rosa o vermell clar sobre fons negre que contrasta amb els altres tons del cos. Aquests colors vius no es veuen quan es troba reposant.
* Hyles euphorbiae ♂
* Hyles euphorbiae ♂△
* Hyles euphorbiae ♀
* Hyles euphorbiae ♀△
* Hyles tithymali

## Costums

A la regió mediterrània Hyles euphorbiae apareix entre la primavera i finals de setembre en dues generacions. Els adults surten al vespre a xuclar el nèctar de les flors, però de vegades es veuen també de dia.
La femella pon els ous sota les fulles de les plantes d'eufòrbia. Els ous tenen una substància adhesiva que els fixa sota les fulles.
Les erugues totalment desenvolupades arriben a fer 7 cm de llarg. Tenen una coloració viva, de colors elegants, com vermell o taronja i negre, amb taquetes blanques. Les erugues són un agent de control biològic contra les males herbes, car prefereixen menjar les fulles i bràctees de les eufòrbies que es consideren males herbes i que creixen en erms i terrenys sorrencs, com ara Euphorbia esula. L'elevada toxicitat de les lletereses no les afecta.
La crisàlide és marró blanquinós amb un dibuix delicat en forma de xarxa. Es troba a poca profunditat sota la sorra.

## Espècies relacionades

* Hyles tithymali
* Hyles gallii
* Hyles livornica
* Hyles nicaea

## Referències

* 1 2 «esfinx | enciclopedia.cat». [Consulta: 4 juny 2024].
* 1 2 «Cercaterm | TERMCAT». [Consulta: 4 juny 2024].
* ↑ «borinot | enciclopedia.cat». [Consulta: 4 juny 2024].
* ↑ «Hyles euphorbiae balearica». Arxivat de l'original el 2012-07-06. [Consulta: 1r març 2009].
* ↑ Coombs, E. M., et al., Eds. (2004). Biological Control of Invasive Plants in the United States. Corvallis: Oregon State University Press, 254.
* Descripció de l'espècie (anglès)
* Sphingidae of the Western Palearctic: Hyles tithymali tithymali
# Col·legi Immaculada Concepció Argentona

Col·legi Immaculada Concepció Argentona (CIC Argentona) fou un club de bàsquet femení d'Argentona, fundat l'any 1955. També conegut per les sigles CIC, l'equip fou impulsat al col·legi per la germana Plàcida, pedagoga i esportista multidisciplinar. Amb Esteve Canal com a entrenador, el club disputà la lliga de Educación y Descanso aconseguint dos títols de Copa el 1957 i 1958. El 1958 va disputar competicions oficials de la Federació Catalana de Bàsquet, aconseguint tres Campionats de Catalunya durant la dècada dels 60. Les jugadores del CIC van ser pioneres en l'àmbit esportiu, arribant a la final del torneig europeu júnior, essent-ne campiones l'any 1959 a Lovaina i el 1961 a Estrasburg, i subcampiones el 1960 a Sant Sebastià. Al final de la temporada 1964-65 va aconseguir l'ascens a la primera divisió de Lliga espanyola, però no el va poder fer efectiu degut a la mancança d'una pista adequada i l'alta despesa econòmica de la competició. Per aquest motiu, moltes de les seves jugadores marxaren al CE Mataró, a qui cedí la seva plaça. D'entre les seves jugadores destacà Carme Famadas, escollida tres vegades millor jugadora de basquet d'Espanya i internacional amb la selecció espanyola. El 2023 les jugadores del CIC van rebre la Medalla d'Honor de l'Ajuntament d'Argentona.

## Palmarès

* 3 Campionat de Catalunya de bàsquet femení: 1960, 1961, 1965

## Referències

* 1 2 «Col·legi Immaculada Concepció Argentona». EsportpèdiaCat | enciclopedia.cat. [Consulta: 12 abril 2024].
* ↑ Fornells, Fernando. «Carmen Famadas: la reina de nuestro baloncesto» (en castellà). El Mundo Deportivo p. 18, 22-11-1972. [Consulta: 19 març 2016].
* ↑ «Nomenament Esteve Canal com a fill predilecte d'Argentona». Ajuntament d'Argentona, 02-08-2017. [Consulta: 2 juliol 2019].
* ↑ «Les jugadores del CIC rebran la Medalla d'Honor de la Vila». Ràdio Argentona, 07-03-2023. [Consulta: 12 abril 2024].
* ↑ «Concessió de la Medalla d'Honor de la Vila a les jugadores de bàsquet del CIC». Ajuntament d'Argentona, 17-03-2023. [Consulta: 12 abril 2024].
# Maize

Maize és una població dels Estats Units a l'estat de Kansas. Segons el cens del 2000 tenia 1.868 habitants.

## Demografia

Segons el cens del 2000, Maize tenia 1.868 habitants, 632 habitatges, i 523 famílies. La densitat de població era de 879,6 habitants/km².
Dels 632 habitatges en un 49,4% hi vivien nens de menys de 18 anys, en un 66,6% hi vivien parelles casades, en un 11,4% dones solteres, i en un 17,2% no eren unitats familiars. En el 15,7% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,28.
Per edats la població es repartia de la següent manera: un 34,4% tenia menys de 18 anys, un 8% entre 18 i 24, un 30,7% entre 25 i 44, un 19,9% de 45 a 60 i un 7,1% 65 anys o més.
L'edat mediana era de 30 anys. Per cada 100 dones de 18 o més anys hi havia 97,1 homes.
La renda mediana per habitatge era de 51.845 $ i la renda mediana per família de 53.365 $. Els homes tenien una renda mediana de 41.653 $ mentre que les dones 25.817 $. La renda per capita de la població era de 18.803 $. Entorn de l'1,9% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maize». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Maize». American Fact Finder. Oficina del Cens dels Estats Units, 12-01-2010.